stanford-oval/wikipedia huggingface dataset:
דאגי (סדרת טלוויזיה)

| --- | --- |
 סוגה:  ילדים
 יוצרים:  Grant Orchard 
 בימוי:  Grant Orchard 
 מדבבים:  סנדר ג'ונס ואלכסנדר ארמסטרונג
 מדבבים בעברית:  דן שצברג ומתי אטלס
 ארץ מקור:  הממלכה המאוחדת בריטניה
 שפות:  אנגלית (דובבה לשפות נוספות)
 מספר עונות:  5
 מספר פרקים:  197
 הפקה
 מפיקים בפועל:  Sue Goffe 
 חברת הפקה:  Studio AKA 
 הפצה:  BBC
 אורך פרק:  7 דקות
 שידור
 רשת שידור:  CBeebies 
 רשת שידור בישראל:  ערוץ לולי
 תקופת שידור מקורית:  17 בדצמבר 2014 – הווה
 תקופת שידור בישראל:  2015
 קישורים חיצוניים
 www.heyduggee.com
 דף התוכנית ב-IMDb
 
דאגי (באנגלית: Hey Duggee, "היי דאגי") היא סדרת טלוויזיה מונפשת בריטית לילדים שהופקה בידי חברת האנימציה "Grant Orchard". בבריטניה הסדרה שודרה בערוץ CBeebies משנת 2014, ובישראל היא שודרה בערוץ לולי משנת 2015.
הסדרה בת 5 עונות, עם 197 פרקים בסך הכל, באורך 7 דקות לפרק.
עלילה

דאגי הוא כלב חום עטור סיכות. בכל פרק הוא מצרף את חבריו הקטנים המכונים "סנאים" ויחד הם חווים הרפתקה.
דמויות עיקריות

דאגי (Duggee): כלב חום, הדמות הראשית בתוכנית.
נורה (Norrie): עכברה חומה שאוהבת לרקוד.
טאג (Tag): קרנף כחול, אוהב לעזור לאנשים כאשר הם מודאגים.
הפי (Happy): תנין ירוק, אוהב מים.
בטי (Betty): תמנונה סגולה, חכמה.
רולי (Roly): היפופוטם אפור, בעל המון אנרגיה.
מדבבים

הדיבוב העברי הופק על ידי יעל אללוף ובוים על ידי דן שצברג.
| שם הדמות | מדבב\ת באנגלית | מדבב\ת בעברית |
| --- | --- | --- |
| דאגי | סנדר ג'ונס | דן שצברג |
| מספר | אלכסנדר ארמסטרונג | מתי אטלס |
דאגלס A-1 סקייריידר

דאגלס A-1 סקייריידר  "ספאד" (באנגלית: Douglas A-1 Skyraider) היה מטוס תקיפה בוכנתי אמריקאי מתוצרת דאגלס, שטס לראשונה בשנת 1945 ושירת תקופה ארוכה ומוצלחת במיוחד (עד שנת 1985). המטוס שירת בכל הכוחות המזוינים של ארצות הברית, חיל האוויר, הצי והנחתים.
היסטוריה

המטוס פותח עקב דרישה של הצי למפציץ צלילה וטורפדו מתקדם, אך כאשר נכנס לשירות, שימש בעיקר לתקיפה. המטוס לא הספיק להיכנס לשירות במהלך מלחמת העולם השנייה, והשתתף במלחמת קוריאה בה היה למטוס התקיפה והסיוע הצמוד העיקרי של הצי והנחתים. המטוס ניחן בטווח גדול, יכולת נשיאת משקל רבה, יכולת ספיגת אש נ"מ גבוהה מהרגיל ויכולת שהות ארוכה מעל המטרה. מאפיינים גבוהים במיוחד, באופן שהתעלה על מרבית מטוסי הסילון התת-קוליים בזמנו, מה שתרם לאורך חייו המבצעיים. המטוס היה למטוס הקרב הבוכנתי היחיד בשירות קרבי במהלך מלחמת וייטנאם. מהירותו האיטית התגלתה כיתרון בסיוע ישיר לכוחות קרקע ובמתן מעטפת אש במשימות חילוץ מוסקות.

בנושאות המטוסים הגדולות, הוחלף ה"סקייריידר" במטוסי A-6A אינטרודר ו-A-4 סקייהוק, אך נשאר בשירות בנושאות המטוסים מסדרת אסקס. מאוחר יותר הוחלף המטוס על ידי מטוסי ה-A-7 קורסייר II. המטוס יוצר בשבע גרסאות שונות. בישראל כיום משמשים מסוקי קרב ומלט"ים בתפקידו של ה"סקייריידר" לסיוע אווירי קרוב. אולם האמריקאים משתמשים במטוס A10, שהחליף את A1, בעל ביצועים משופרים.
לאחר הוצאת המטוס משירות הצי, הועברו עודפי המטוסים לידי חיל האוויר של דרום וייטנאם, שהשתמש בהם למשימות תקיפה וסיוע אווירי קרוב. המטוס שירת גם במסגרת פיקוד המבצעים המיוחדים של חיל האוויר של ארצות הברית (AFSOC) וכמטוס ליווי לחילוץ טייסים מוּפּלים.
מפעילים

ארצות הברית ארצות הברית
צרפת צרפת
בריטניה בריטניה
דרום וייטנאם דרום וייטנאם
וייטנאם וייטנאם
תאילנד תאילנד
שוודיה שוודיה
קמבודיה קמבודיה
גבון גבון
הרפובליקה המרכז-אפריקאית הרפובליקה המרכז-אפריקאית
צ'אד צ'אד
הערות שוליים

↑  (בחיל האוויר הגבוני)
↑  Don Hollway, How the low, slow A-1 Skyraider earned its place in the hearts of US troops in Vietnam, Military Times, ‏2017-12-15 (באנגלית).
↑  עולם הולך ונעלם, באתר חיל האוויר הישראלי.
| --- | --- |
בקרת זהויות :  NLI: 987007548637405171  GND: 4557097-8  LCCN: sh85123267  NARA: 10664243 
ערך זה הוא קצרמרבנושא כלי טיס צבאיים. אתם מוזמנים לתרום לוויקיפדיה ו.
גירוש יפו (1914)

גירוש יפו היה אירוע בתקופת מלחמת העולם הראשונה, בו גורשו מיפו למצרים יהודים בעלי אזרחות רוסית.
הגירוש

בחורף 1914 פרסם ג'מאל פחה, המפקד הצבאי העליון בחזית ארץ-ישראל וסוריה מטעם השלטונות העות'מאניים, צו לגירושם של נתיני רוסיה למצרים.
מושל יפו, בהאא א-דין, ניצל את עגינתה של האוניה האיטלקית "פלוריו" בנמל יפו, ובצהרי 17 בדצמבר, נר חמישי של חנוכה, (שכונה מאז "יום חמישי השחור") פשטו שוטרים וחיילים על רחובות יפו ותל אביב וחטפו כ-700 נפש - גברים, נשים וטף. רבים הופרדו ממשפחותיהם ומרכושם. פרטי הנחטפים תועדו ב"פנקס המגורשים" (המצוי בארכיון הציוני). החטופים הועלו בכוח על סירות שהובילו אותם אל האוניה, שם נבזזו מהם כסף וחפצי ערך שהיו ברשותם בטענה שעליהם לממן את הנסיעה, ובשעות הערב הפליגה האוניה לאלכסנדריה.
משה סמילנסקי תיאר את האירוע:
עד הערב נאספו על חוף הים מאות אנשים, אבות בלי בנים, בנים בלי אבות, בעלים בלי נשיהם, ונשים בלי בעליהן, מן החוף עלו צעקות ויללות והעלבון עולה על הכאב, את המון הנתפסים שמו צפופים כדגים מלוחים בסירות משא וישלחום אל האנייה.
ביישוב השתררה בהלה עצומה. כשלושים עסקני ציבור מיפו ומירושלים חתמו על עצומה שנשלחה לשער העליון בקושטא, ובה דרישה לעצור מיד את הגירוש ואף לפטר את מושל יפו. בסופו של דבר נכנע השער העליון ללחצים וציווה על ביטול פקודת הגירוש, אך המגורשים לא הוחזרו לארץ.
הגירוש > תוצאות

במצרים הוקם "ועד העזרה לגולי ארץ ישראל וסוריה", שתמך במגורשים. השלטון הבריטי במצרים שיכן את הפליטים במתקנים כגון ורדיאן וגבארי, שם התאפשרו חיי קהילה עם מסגרות תרבויות וחינוכיות.
התוצאה הישירה של גירוש יפו הייתה התעת'מנות של למעלה מ-15,000 איש שבקשו בדרך זו למנוע את גירושם מהארץ בעתיד, ובמקביל עזיבה של למעלה מ-10,000 איש שיצאו מן הארץ מיוזמתם. ביוזמת השגריר האמריקאי בקושטא, הנרי מורגנטאו, שוגרה לארץ אניית המלחמה האמריקנית "טנסי", כדי לסייע בפינוי היהודים המבקשים לצאת. האוניה נסעה הלוך ושוב בין יפו לאלכסנדריה, והעבירה אלפים למצרים.
פליטים יהודים מארץ-ישראל על סיפון האונייה "טנסי", 1915
זאב ז'בוטינסקי באלכסנדריה בחברת מגורשי ארץ-ישראל, ינואר 1915
פליטים מארץ-ישראל באלכסנדריה, 1916
פליטים מארץ-ישראל באלכסנדריה, 1916
בית הספר הגולה של "מיס לנדאו" במצרים, 1915
בית חולים לפליטים מארץ ישראל במצרים - המחלקה לילדים, 1915
ראו גם

גירוש תל אביב
דומיניק קייזר

דומיניק קייזר (בגרמנית: Dominik Kasier; נולד ב-16 בספטמבר 1988) הוא כדורגלן עבר גרמני ששיחק בעמדת הקשר האחורי.
קריירה

קייזר שיחק בנעוריו בקבוצות הנוער של TGSV וולסטטן, נורמניה גמונד וקירכהיים/טק. בקיץ 2007 חתם בנורמנייה גמונד כשחקן בקבוצה הבוגרת.
בקיץ 2009 חתם בהופנהיים והצטרף לקבוצת המילואים המשחקת בליגה הרביעית. ב-14 במאי 2011 קייזר ערך את הופעת הבכורה שלו בקבוצה הראשונה במשחק הליגה נגד וולפסבורג. ב-3 בינואר 2012 האריך את חוזהו בשנתיים וחצי נוספות.
בקיץ 2012 קייזר חתם בר.ב. לייפציג מהליגה הרביעית. בעונת 2013/2014 קייזר הפך לשחקן הרכב ראשון בקבוצה ובעונה זו כבש 13 שערים ב-37 משחקי ליגה והיה שותף לעלייה ליגה שנייה ברציפות של לייפציג עד לבונדסליגה השנייה. בינואר 2014 מונה לקפטן הקבוצה. בתום עונת 2015/2016 העפיל עם לייפציג לבונדסליגה לראשונה בתולדות המועדון. ב-28 באוגוסט 2016 קייזר הבקיע את שער הבכורה שלו בבונדסליגה בתיקו 2-2 נגד הופנהיים. שער זה, היה השער הראשון בהיסטוריה של ר.ב. לייפציג בבונדסליגה. בעונת הבכורה של קייזר עם לייפציג בבונדסליגה, 2016/17, סיימה הקבוצה במקום השני המפתיע והעפילה לליגת האלופות. בעונת 2017/18 קייזר מיעט מאוד לשחק. לייפציג סיימה עונה זו במקום השישי.
בקיץ 2018 עזב קייזר את לייפציג וחתם בברונדבי מליגת העל הדנית.
ב-18 בינואר 2020, קייזר חתם בהנובר 96 מהבונדסליגה השנייה.
דורותי מנלי

דורותי גלדיס מנלי (באנגלית: Dorothy Gladys Manley;‏ 29 באפריל 1927 – 3 בנובמבר 2021) הייתה אצנית בריטית. הייתה סגנית אלופה אולימפית (לונדון 1948) בריצת 100 מטר.
ביוגרפיה

מנלי נולדה בלונדון שבאנגליה ב-29 באפריל 1927. היא החלה לעסוק באתלטיקה בעידודו של אחד ממוריה בבית הספר. בשנת 1942 התמודדה לראשונה בתחרות ריצת 200 מטר.
ביוגרפיה > מדליית כסף אולימפית

באולימפיאדת לונדון (1948) אירוע האתלטיקה הבינלאומי הראשון בו השתתפה, זכתה מנלי במדליית כסף בריצת 100 מטר בתוצאה של 12.2 שניות, אחרי פאני בלנקרס-קון מהולנד (11.9 שניות) ולפני שירלי סטריקלנד מאוסטרליה (12.2 שניות).
באליפות אירופה שנערכה בבריסל שבבלגיה בשנת 1950 זכתה מנלי במדליית זהב בריצת שליחות 4x100 מטר ובמדליית ארד בריצת 200 מטר.
במשחקי חבר העמים הבריטי שנערכו באוקלנד שבניו זילנד, אף הם בשנת 1950, זכתה במדליית כסף בריצת 660 יארד ובמדליית ארד בריצת 440 יארד.
ב-1952 פרשה מנלי מאתלטיקה עקב בעיות בבלוטת התריס.
חייה האישיים

מנלי הייתה נשואה לפיטר הול עד למותו ב-1973. בשנת 1979 נישאה לג'ון פרלט, רץ למרחקים בינוניים, אותו הכירה עוד מאולימפיאדת 1948. היא הייתה אם לשלושה, סבתא לנכדים וסבתא רבתא לנינים.
נפטרה ב-3 בנובמבר 2021.
גאורגי פולטאבצ'נקו

גאורגי סרגייביץ' פולטאבצ'נקו (ברוסית: Георгий Сергеевич Полтавченко; נולד ב-23 בפברואר 1953 בבאקו, אזרבייג'ן, ברית המועצות) הוא מדינאי רוסי, שכיהן בעבר כמושל סנקט פטרבורג במשך כשבע שנים וכנציגו המיוחד של הנשיא במחוז הפדרלי המרכזי.
פולטאבצ'נקו היה הנציג הנשיאותי המיוחד הוותיק ביותר בשלטון המקומי, לאחר שנבחר עם הקמת שבעת מחוזות העל של רוסיה בשנת 2000 וכיהן בתפקיד עד ספטמבר 2011. נוסף לזה הוא יועץ מדינה מדרגה ראשונה וגנרל לויטננט בדימוס של משטרת המס הפדרלית.
ביוגרפיה > הוריו

אמו נינה איוואנובנה הייתה ילידת לנינגרד ששרדה את המצור על לנינגרד ונותרה יתומה והיא בת 14 בלבד. בשנות ה-60 עבדה בחברת התעופה אארופלוט.
אביו סרגיי פטרוביץ' היה בוגר האקדמיה הצבאית ע"ש פרונזה בלנינגרד ונישא לנינה בשנת 1952. הוא שירת בצי הסובייטי והוצב בבסיס חיל הים של צי הים השחור ולאחר שחרורו מהשירות עבד ולאחר מכן ניהל את חברת הספנות הצפון מערבית.
ביוגרפיה > ילדותו

גאורגי נולד בבאקו ב-23 בפברואר 1953 (שנה לאחר נישואי הוריו) למשפחה שמרבית הגברים בה שירתו בצי. שלושה חודשים לאחר לידתו עברה המשפחה להתגורר בפותי, גאורגיה, סמוך למקום שירותו של האב בצי. בשנת 1961 עברה המשפחה ללנינגרד לאחר שהיחידה שעליה פיקד אביו פורקה. בלנינגרד המשפחה התגוררה בדירה משותפת בשדרות נבסקי 5.
גאורגי למד בבית הספר 210 בשדרות נבסקי, שם למד 8 שנים. לאחר מכן, למד בבית הספר 211. ב-1970 סיים את בית הספר התיכון בלנינגרד.
ביוגרפיה > בבגרותו

לאחר לימודיו בבית הספר ביקש להמשיך את המורשת המשפחתית וללכת לשרת בצי, אך אביו, שסבל במהלך שירותו עקב שינויים ארגוניים רבים בצבא הסובייטי, התנגד נמרצות ושכנע את בנו ללכת ללמוד. גאורגי פולטאבצ'נקו התקבל ללימודים במכון הלנינגרדי לרכיבי תעופה (Ленинградский институт авиационного приборостроения; כיום אוניברסיטת סנקט פטרבורג הממלכתית לרכיבי אוויר וחלל), שם פגש את אשתו לעתיד, יקטרינה לאונידובנה. ב-1972 בהיותו סטודנט עבד בהקמת מפעל קאמאז ובאותה שנה נישא ליקטרינה. ב-1976 סיים עם תואר מהנדס מכונות במכון לרכיבי תעופה בלנינגרד.
לאחר השלמת השכלתו החל לעבוד כמהנדס בתעשיות הביטחוניות, כמהנדס בחברת "לנינץ" (Ленинец) שפיתחה טכנולוגיות עבור הצבא הסובייטי. במקביל, בשנת 1978 היה לחבר בוועדה המחוזית של הקומסומול ברובע נבסקי בעיר. הוא עבד במשך כשנתיים באותה חברה עד שזומן לרחוב ליטייני 4, אל סניף הקג"ב בעיר, והוצע לו לשרת בשירותי ביטחון המדינה. בשנים 1979–1980 נשלח לעבור קורס הכשרה בבית הספר הגבוה של הקג"ב במינסק.
ביוגרפיה > עבודתו בארגוני ביטחון המדינה

זמן קצר לאחר השלמת הכשרתו בקג"ב הוטל עליו ב-1980 ליטול חלק באבטחת המשחקים האולימפיים במוסקבה והיה מראשי מחלקת אבטחת התחבורה בנמל התעופה פולקובו. בעת מילוי תפקידו נטל חלק במבצע שחרור בני הערובה מהמטוס שנחטף על ידי בני משפחת אובצ'קין בפולקובו.
ב-1987 הוא נשלח לעיר ויבורג הפסטורלית שנמצאת בגבול מחוז לנינגרד עם פינלנד. על גאורגי הוטל לפקד על המחלקה העירונית של הקג"ב והיה לראש שירותי הביטחון של העיר ויבורג עד 1992 (גם לאחר פירוק הקג"ב). במקביל הוא נבחר בשנת 1990 כחבר פרלמנט במועצה המחוזית של לנינגרד וב-1991 פולטאבצ'נקו עזב את המפלגה הקומוניסטית.
ביוגרפיה > משטרת המס הפדרלית

בשנת 1992 הוקמה משטרת המס הפדרלית של רוסיה (Налоговая полиция). עקב ניסיונו בעבודות האבטחה של הקג"ב, הוצע לפולטאבצ'נקו לנהל את משטרת המס בעיר סנקט פטרבורג, ובאותה שנה עברה המשפחה מוויבורג לסנקט פטרבורג. הוא התמנה לראש משטרת המס הרוסית של סנקט פטרבורג (רשמית ראש מינהל סנקט פטרבורג ומחוז לנינגרד).
במהלך שבע שנות עבודתו במשטרת המס נפגש לא פעם עם ולדימיר פוטין, שכיהן אז כסגן ראש העיר, הממונה על המשטרה ושירותי הביטחון בעיר. בשנת 1998 ניסה להיבחר מטעם מחוז 43 למועצה המחוקקת של סנקט פטרבורג אך נכשל משלא גרף מספיק קולות. בשנת 1999 החליט לסיים את שירותו במשטרת המס בדרגת גנרל-לויטננט.
ביוגרפיה > הנציג הנשיאותי בצפון מערב רוסיה

ביולי 1999 מונה לנציג הנשיאותי של מחוז לנינגרד (Полномочный представитель Президента РФ в Ленобласти) ואחר כך (בשנת 2000) היה לנציג המיוחד של הנשיא במחוז הפדרלי המרכזי (Полномочный представитель Президента РФ в Центральном федеральном округе). כנציג הנשיא במחוז הפדרלי המרכזי הוא היה אחראי על אוכלוסייה בת 38 מיליון איש ועל 18 מחוזות, והוטל עליו לחזק את שליטת השלטון המרכזי והשפעתו על השלטון המקומי. הוא פעל לשינוי חקיקה בחוקים מקומיים והתאמתם לחקיקה הפדרלית, ולהענקת סיוע לרשויות המקומיות בשטחי צפון-מערב רוסיה.
ביוגרפיה > מושל סנקט פטרבורג

ב-23 באוגוסט 2011 מינה אותו נשיא רוסיה דמיטרי מדבדב לממלא מקום מושל סנקט פטרבורג, לאחר שהמושלת הקודמת, ולנטינה מטוויינקו, מונתה ליושבת ראש הבית העליון בפרלמנט הרוסי. ב-31 באוגוסט אושרה מועמדותו פה אחד על ידי האספה המחוקקת של העיר, והוא החל לכהן כמושל העיר החדש.
במהלך כהונתו מספר המשקיעים הזרים בעיר גדל בהתמדה וסכום ההשקעות הזרות הגיע ל-13,4 מיליארד דולרים. בתקופת כהונתו דורגה סנקט פטרבורג כעיר עם רמת החיים הגבוהה ביותר ברוסיה.
בספטמבר 2014 הוא זכה ב-79.3% מקולות הבוחרים בבחירות לתפקיד המושל, כשמולו התמודדו ארבעה מועמדים נוספים (אירינה איוואנובה מהמפלגה הקומוניסטית, קונסטנטין סוחנקו מהמפלגה הליברל-דמוקרטית, אנדריי פטרוב ממפלגת מולדת וטאחיר ביקבאייב ממפלגת הירוקים).
עקב ריבוי תלונות על התנהלות שלטונות העיר והשחיתות הגדולה שנסבה סביב בניית אצטדיון קרסטובסקי ומתקנים נוספים, הוחלט להחליפו באוקטובר 2018. הוא פוטר ובמקומו מונה אלכסנדר בגלוב.
ביוגרפיה > עבודה בחברות הממשלתיות

כבר עם עזיבתו את תפקיד מושל העיר, נשיא רוסיה מינה אותו ליושב ראש דירקטוריון תאגיד המספנות המאוחד, שמאגד תחת קורת גג אחת את מספנות הצי הרוסי ויצרניות שונות של כלי שיט צבאיים.
משפחתו וחייו האישיים

גאורגי פולטאבצ'נקו נשוי מאז 1972 ליקטרינה לאונידובנה פולטאבצ'נקו, מתרגמת ולויטננט בדימוס ששירתה בעבר במשטרה הסובייטית. לשניים יש בן, אלכסיי, יליד 1985, שהוא בוגר האקדמיה למשפטים במוסקבה.
פולטאבצ'נקו הוא אוהד קבוצת הכדורגל זניט סנקט פטרבורג.
עיטורים ממלכתיים

אות "השוטר המוערך" של משטרת המס הרוסית
אות מסדר הכבוד
עיטורי תודות ממלכתיים מדרגה 3 ו-4
הערות שוליים

↑  Владимир Путин провёл рабочую встречу с Георгием Полтавченко и Александром Бегловым, в ходе которой сообщил о решении назначить А.Беглова врио губернатора Санкт-Петербурга.
| ראשי העיר סנקט פטרבורג |
| --- | --- | --- |
| האימפריה הרוסית | אלכסנדר מנשיקוב • כריסטופור מיניך • וסילי סלטיקוב • פיודור נאומוב • אלכסיי טטישצ'ב • ניקולאי קורף • ניקולאי צ'יצ'רין • דמיטרי וולקוב • אלכסנדר גוליצין • יעקב ברוס • ניקיטה רילייב • פיודור בוקסהוודן • פיוטר פאלן • מיכאיל גולנישצ'ב-קוטוזוב • מיכאיל קאמנסקי • פיוטר אלכסנדרוביץ' טולסטוי • סרגיי ויאזמיטינוב • דמיטרי לובאנוב-רוסטובסקי • אלכסנדר בלאשוב • מיכאיל הְראברנוביץ' • פאבל גולנישצ'ב-קוטוזוב • פיוטר אסן • אלכסנדר קאוולין • מאטוויי חרפוביצקי • דמיטרי שולגין • פאבל איגנאטייב • אלכסנדר סובורוב פיודור טרפוב • אלכסנדר זורוב • יוסיף רומייקו-גורקו • מיכאיל לוריס מליקוב • ניקולאי בראנוב • אלכסנדר קוזלוב • פיוטר גרסר • ויקטור פון ואל • ניקולאי קלייהלס • איוואן פולון • דמיטרי טרפוב • ולדימיר דדיולין • ולדימיר פון דר לאוניץ • דניאיל דראצ'בסקי • אלכסנדר אובולנסקי • אלכסנדר באלק | סמל סנקט פטרבורג |
| ברית המועצות | ניקולאי שכיידזה • לאון טרוצקי • גריגורי זינובייב • סרגיי קירוב • אנדריי ז'דאנוב • פיוטר פופקוב • וסילי אדריאנוב • פרול קוזלוב • איוואן ספירידונוב • וסילי טולסטיקוב • גריגורי רומנוב • לב זייקוב • יורי סולובייב • בוריס גידאספוב • אלכסנדר שצ'לקאנוב | סמל סנקט פטרבורג |
| הפדרציה הרוסית | אנאטולי סובצ'אק • ולדימיר יעקבלב • אלכסנדר בגלוב • ולנטינה מטוויינקו • גאורגי פולטאבצ'נקו • אלכסנדר בגלוב | סמל סנקט פטרבורג |
| --- | --- |
בקרת זהויות :  GND: 1263343481  LCCN: nb2014026019  VIAF: 61013552   WorldCat (עם VIAF): 61013552 
בית הספר 211. כיום בית הספר על שם פייר דה קוברטן ברחוב גורוחובאיה 20 בסנקט פטרבורג.
מטה סניף לנינגרד של הקג"ב ברחוב ליטייני 4 בסנט פטרבורג. כיום זהו מטה המינהל המחוזי של שירותי הביטחון הפדרליים.

פוטין ופולטאבצ'נקו, מאי 2000.
מדבדב ופולטאבצ'נקו, אוגוסט 2011.
דודג' נאון SRT-4

| --- | --- |

Dodge Neon SRT-4
 מאפיינים כלליים
 יצרן:  דודג'
 שנות ייצור:  2003 – 2005
 הרכבה:  ארצות הברית ארצות הברית
 מודל אחריו:  דודג' קאליבר
 חברת אם:  דיימלר AG
 סיווג:  מכונית ספורט 4 דלתות
 מרכב:  מנוע קדמי - רוחבי, הנעה קדמית
 פלטפורמה:  Chrysler PL platform
 אורך:  4,430 מ"מ
 רוחב:  1,710 מ"מ
 גובה:  1,420 מ"מ
 משקל:  1,300 ק"ג (ריק)
 בסיס גלגלים:  2,670 מ"מ
 מפרט טכני
 מנוע:  4 צילינדרים, 16 שסתומים, 2,429 סמ"ק המפיק 215 כ"ס, יחס דחיסה 8.1:1 (יוצר בשנת 2003, מגדש טורבו)  4 צילינדרים, 2,429 סמ"ק המפיק 230 כ"ס (יוצר בין השנים 2004–2005, מגדש טורבו)
 הילוכים:  תמסורת ידנית - 5 מהירויות מתוצרת "New Venture Gear" (אנ') (בבעלות "Magna Powertrain" (אנ')) סוג תמסורת "T-850"
 מהירות מרבית:  246 קמ"ש
דודג' נאון SRT-4 (באנגלית: Dodge Neon SRT-4) היא מכונית ספורט, קומפקטית  מתוצרת חטיבת דודג' בקונצרן המכוניות דיימלר AG אשר יוצרה בין השנים 2003 – 2005 בארצות הברית.
"דודג' נאון SRT-4"

מכונית ספורט - 4 דלתות.
מנוע קדמי - רוחבי מתוצרת "קרייזלר" סדרה "Chrysler 1.8, 2.0 & 2.4 engine" (אנ') סוג מנוע "EDV/EDT" (מגדש טורבו).
סוג הנעה: הנעה קדמית 4x2.
תאוצה בין 0–97 היא 5.6 שניות.
גלריה

"דודג' נאון SRT-4"
"דודג' נאון SRT-4"
"דודג' נאון SRT-4"
"דודג' נאון SRT-4"
"דודג' נאון SRT-4"
"דודג' נאון SRT-4"  - מבט  לתא הנהג ולוח מחוונים
"דודג' נאון SRT-4" - מבט ל-מנוע
ראו גם

דודג'
קרייזלר נאון
הערות שוליים

↑  "דודג' נאון SRT-4" autoevolution.com/cars/dodge-neon-srt-4-2003
↑  "דודג' נאון SRT-4" - מבחן דרכים caranddriver.com/reviews/a15135877/dodge-neon-srt-4-road-test
↑  "דודג' נאון SRT-4" web.archive.org/web/20081007090030
↑  "דודג' נאון SRT-4" allpar.com/neon/neon-srt-4
דורותי מטליצקי

דורותי מטליצקי
| --- | --- |
אין תמונה חופשית
 לידה:  27 ביולי 1914 
 פטירה:  14 באפריל 2001 (בגיל 86) 
 השכלה:  אוניברסיטת לונדון אוניברסיטת ייל
 
דורותי (דבורה) מטליצקי (באנגלית: Dorothee Metlitzki או Dorothee Metlitzky);‏ 27 ביולי 1914 קניגסברג - 14 באפריל 2001 המדן, קונטיקט) הייתה חוקרת ספרות אנגלית, מראשוני המחלקה לאנגלית באוניברסיטה העברית בירושלים, ובהמשך פרופסור לאנגלית באוניברסיטת קליפורניה בברקלי ובאוניברסיטת ייל. התמחתה בספרות והיסטוריה אנגלית מימי הביניים, בספרות ובשפה הערבית ובסופר הרמן מלוויל.
קורות חיים

נולדה ב-1914 בקניגסברג (כיום קלינינגרד), אז עדיין בפרוסיה המזרחית, שבקיסרות הגרמנית. אמה הייתה יהודיה גרמנית והאב יהודי רוסי. המשפחה עברה לאחר לידתה ליקטרינבורג, רוסיה, בעקבות עבודתו של האב, שהיה איש עסקים. כשפרצה המהפכה הבולשביקית ברוסיה נעצר האב ואילו האם ברחה עם שני ילדיה לליטא. מששוחרר האב ב-1920 מכלאו הוא הצטרף למשפחתו, אך ב-1933 נאלצה המשפחה לברוח גם מליטא, ללונדון, עקב הסביבה האנטישמית.
מטליצקי הפכה בבגרותה לפעילה ציונית בבריטניה.
בשנים 1933–1938 היא למדה באוניברסיטת לונדון והשלימה שני תארים שניים: באנגלית של ימי הביניים ובערבית קלאסית.. ב-1939 עלתה לארץ ישראל והחלה לשמש כמרצה (Assistant Lecturer) לאנגלית באוניברסיטה העברית בירושלים. יחד עם החוקר אדם מנדילוב היא הייתה מראשוני המחלקה לאנגלית, בה לימדה עד 1944. נישאה ב-1943 למזרחן פאול קראוס ועברה לגור עימו לסירוגין במצרים ובארץ. התאלמנה וב-1945 נישאה בשנית לאגיפטולוג ברנהרד גרדסלוף, עמו נולדה ביתה. ב-1947 חזרה לארץ ישראל, ולימדה שוב באוניברסיטה העברית בירושלים. שלוש שנים אחר כך התאלמנה בשנית וב-1953 היגרה עם בתה, לקונטיקט, ארצות הברית, שם למדה בשנים 1954–1957 לדוקטורט במחלקה ללימודים אמריקאיים באוניברסיטת ייל. הדוקטורט שלה עסק בשימוש של מלוויל בחומרים מהמזרח התיכון. נישאה בשלישית, לתקופה קצרה, לאשורולוג יעקב פינקלשטיין ועברה בעקבותיו לאוניברסיטת קליפורניה בברקלי, שם מונתה לפרופסור - חבר ב-1964, והייתה לאישה השנייה שקיבלה קביעות במחלקה לאנגלית. ב-1966 חזרה לייל, הפכה ב-1976 לפרופסור מן המניין ושם לימדה עד פרישתה ב-1984.
מספריה

(1977) The matter of Araby in medieval England
הערות שוליים

↑  Traugott Lawler, Dorothee Metlitzki, the Guardian, ‏30 באפריל 2001 (באנגלית)
↑  קתדרה לספרות אנגלית ע"ש מונטיפיורי באוניברסיטה, הארץ, 7 בדצמבר 1942
↑  Dorothee Metlitzki, Jewish Women's Archive (באנגלית)
↑  היחיד והצבור, המשקיף, 29 ביוני 1944
↑  Traugott Lawler, Dorothee Metlitzki, The Guardian, ‏30 באפריל 2001 (באנגלית)
| --- | --- |
בקרת זהויות :  NLI: 987007355549105171  PLWABN: 9810614851105606  BNE: XX1365210  GND: 135889812  ISNI: 0000 0000 5556 7494  LCCN: no2008080319  NTA: 080100031  VIAF: 31808592   WorldCat (עם VIAF): 31808592
דבורה שלטון

| --- | --- |

 לידה:  21 בנובמבר 1948 (בת 75) וושינגטון די. סי., ארצות הברית 
 מדינה:  ארצות הברית 
 מקום לימודים:  Old Dominion University 
 http://www.deborahshelton.net
 פרופיל ב-IMDb
 
דבורה "דבי" שלטון (באנגלית: Deborah "Debbie" Shelton;‏ נולדה ב-21 בנובמבר 1948) היא שחקנית אמריקאית. מיס ארצות הברית 1970.
ביוגרפיה

שלטון נולדה בוושינגטון הבירה וגדלה בנורפוק.
ב-1970 זכתה בתחרות מלכת היופי של וירג'יניה. היא יצגה את וירג'יניה בתחרות מיס ארצות הברית וזכתה במקום הראשון. השתתפה בתחרות מיס תבל ונבחרה לסגנית ראשונה של מיס פוארטו ריקו שזכתה בתואר. לאחר מכן עברה לגור בניו יורק שם למדה משחק ודוגמנות והשתתפה בפרסומות לטלוויזיה.
במרץ 1974 היא הופיעה על שער המגזין פלייבוי.
ב-1984 שיחקה בסרט "תעתועי גוף" לצד מלאני גריפית'.
היא הופיעה בתפקידי אורח, בין היתר, בסדרות הטלוויזיה ספינת האהבה, חופשי על הבר וצוות לעניין.
שלטון ידועה מתפקידה כמנדי ווינקר, אחת המאהבות של ג'יי אר יואינג באופרת הסבון המצליחה דאלאס.
היא שיחקה את אחד התפקידים הראשיים בסדרה "הורד הצהוב" עם סיביל שפרד.
בשנים 1991 ו-1992 שימשה שלטון כפרשנית ומנחת משנה בתחרות מיס ארצות הברית.
ב-1971 היא נישאה לאזרח קובני ונולד להם בן ולאחר מכן התגרשה, ב-1977 היא התחתנה עם מפיק המוזיקה הישראלי שוקי לוי ונולדה לה בת והתגרשה פעם שנייה.
דומיניק רסל

דומיניק רסל (בגרמנית: Dominic Ressel; נולד ב-5 באוקטובר 1993) הוא ג'ודוקא גרמני. רסל מתחרה בקטגוריית המשקל עד 81 ק"ג, סגן אלוף אירופה (2017).
במאי 2015, רסל זכה במדליה הראשונה שלו בתחרות מהסבב העולמי כאשר זכה במדליית ארד בגראנד סלאם באקו. בדצמבר 2016 הוא זכה במדליית כסף בגראנד סלאם טוקיו היוקרתי. באליפות אירופה 2017 שנערכה בוורשה, רסל זכה במדליית הכסף לאחר שניצח 4 מתוך 5 קרבות. ביולי 2018 הוא זכה לראשונה בתחרות מהסבב העולמי כאשר זכה בזהב בגראנד פרי זאגרב לאחר שניצח בגמר את מתיאס קאס הבלגי באיפון.
באליפות העולם 2018 שנערכה בבאקו, הוא סיים במקום החמישי לאחר שהפסיד בקרב על מדליית הארד לבן-ארצו הגרמני אלכסנדר ויצ'רצ'ק. בפברואר 2019 רסל זכה במדליית זהב בגראנד סלאם פריז היוקרתי לאחר שניצח בגמר את שגיא מוקי הישראלי.
באולימפיאדת טוקיו 2020, זכה רסל במדליית ארד יחד עם נבחרת גרמניה בתחרות הקבוצתית. בתחרות האישית בקטגוריית המשקל של עד 81 ק"ג, סיים רסל במקום החמישי לאחר שהפסיד לשאמיל בורכאשווילי האוסטרי בקרב על מדליית הארד.
פרסים

מקור:
אליפות אירופה:
תחרויות מהסבב העולמי (מאסטרס, גראנד סלאם, גראנד פרי):
הערות שוליים

1 2  מידע על הג'ודוקא באתר JudoInside.
גירוסקופ סיב אופטי

גירוסקופ סיב אופטי (באנגלית: Fibre-optic gyroscope; בראשי תיבות: FOG) הוא מכשיר מדידה המתבסס על סיב אופטי ומקור לייזר, ומשמש למדידת תנועה זוויתית של גוף במרחב אינרציאלי.
בדומה לגירוסקופ המכני, גם גירוסקופ סיב אופטי מסוגל לחוש תנועה זוויתית אבל עקרון הפעולה שלו מבוסס על אפקט סניאק.
מרכיבי המכשיר

המכשיר מורכב מתיבה אופטית המכילה סליל ארוך שעשוי מסיב אופטי. סליל זה מונח ב-90 מעלות לציר החישה הנדרש של התנועה הזוויתית. לקצה האחד של סליל הסיב מחובר מקור לייזר, ובקצהו השני מחובר אלמנט חישה אופטי (פוטודיודה) אשר מודד את צורת האות לאחר מעברה דרך הסליל, ואת התנועה הזוויתית. לצורך הבחנה בהבדלים זעירים הנוצרים באות הנוצר, מוכנסים למסלול האופטי זוג מפצלי אור ומקטב אור ביניהם, הדואג לקיטוב אחיד ומוגדר של קרן האור במהלך הפעולה. לצורך הדגשת האפקט האופטי שנגרם בעקבות תנועה זוויתית, נוסף רכיב הנקרא אפנן מתמר פיאזואלקטרי (piezoelectric transducer modulator – PZT) אשר מאריך ומקצר את הדרך שעושה קרן האור בקצב הניתן לשליטה. את השליטה על ה-PZT, גילוי וניתוח צורת האור ושליטה על עוצמת קרן האור מבצע שבב אלקטרוני הצמוד לתיבה האופטית. שני האלמנטים יחד מהוים את המכשיר עצמו והם תלויים האחד בשני (ראו ציור מבנה סביבון סיב אופטי אופייני בחוג פתוח).
עקרון פעולה

בדומה לגירוסקופ טבעת לייזר, FOG פועל גם הוא על בסיס אפקט סניאק (Sagnac effect) – מהירות האור קבועה ובפרט קרן אור תגיע במהירות קבועה מקצה לקצה של סיב אופטי סלילי. סיבוב הסליל (תנועה שרוצים למדוד) אמור לכאורה לשנות את מהירות ההגעה, אך היות שזה בלתי אפשרי, פרמטר הזמן הוא המשתנה היחיד במרכיב המהירות האור בסיב ( v=x/t) או במילים אחרות – הפאזה.
על מנת שאפשר יהיה למדוד את שינוי זמן המעבר בסיב, מכניסים לסיב קרן לייזר מפוצלת בכיוונים מנוגדים. לאחר מעבר דרך הסיב, שתי הקרניים (הגלים) מתאחדות ומתאבכות. מדידת עוצמת התאבכות הגלים היא פונקציה לא ליניארית של שינוי זמן המעבר במסלול, וממילא של המהירות הזוויתית.
בדרך כלל, יכויל אפנן ה־PZT כך שיוסיף פאזה של 90 מעלות לאינטרפרומטר. תזוזה זו בפאזה מאפשרת מדידה כמעט ליניארית סביב מהירות סיבוב 0. בנוסף, אזור פאזה של 90 מעלות הוא הרגיש ביותר לשינויי מהירות זוויתית. כלומר, שינוי במהירות הזוויתית יתורגם לשינוי גדול יותר בעוצמת המדידה.
תופעה זו הייתה ידועה שנים רבות אבל רק התפתחות הטכנולוגיה אפשרה למדוד את הפרשי הפאזה, שמשמעותם היא קצב השינויי הזוויתי של ה-FOG.